stanford-oval/wikipedia huggingface dataset:
ยัยตัวร้ายกับนายต่างดาว
เนื้อเรื่องย่อ

เมื่อ 400 ปีก่อน พงศาวดารโชซอนได้มีบันทึกถึงวัตถุประหลาดรูปอ่างล้างหน้าปรากฏบนฟากฟ้า เคลื่อนที่รวดเร็วดั่งลูกศร มีเสียงก้องดังและหายวับไปดุจดั่งเปลวเพลิง ในเวลานั้นเองโทมินจุนได้มาถึงโลกแห่งนี้ เขามีความสามารถในการได้ยิน การมองเห็น ความเร็วที่เหนือกว่ามนุษย์ถึง 7 เท่า และพลังในการเคลื่อนย้ายสิ่งของ เขาได้ช่วยชีวิตเด็กสาวคนหนึ่งเอาไว้ ด้วยจิตใจที่งดงามของเด็กสาว สุดท้ายเธอยอมแลกชีวิตของตัวเองเพื่อปกป้องมินจุน
มินจุนติดอยู่บนโลกเพื่อรอคอยการกลับมาของดาวเคราะห์น้อยและยานจากดาวแม่ การได้รู้จักกับมนุษย์มากมายทำให้เขาเกลียดชังความโลภและความเห็นแก่ตัวของมนุษย์ และไม่คิดจะยุ่งเกี่ยวกับมนุษย์คนใดๆ กระทั่ง 400 ปีผ่านไป เขาได้ช่วยชีวิตของชอนซงอี เด็กที่มีหน้าตาเหมือนกับเด็กสาวคนนั้น เหตุการณ์นั้นยังคงตราตรึงอยู่ในใจของซงอีเสมอมา
12 ปีผ่านไป ชอนซงอีกลายเป็นซูเปอร์สตาร์ผู้แสนโด่งดัง แต่ก็เป็นที่รู้กันทั่วไปว่าเธอทั้งโง่ หลงตัวเอง และมีนิสัยเสียต่างๆ มากมาย และแล้วซงอีก็ย้ายเข้ามาอยู่คอนโดหรูข้างห้องของมินจุน ซงอีมีเพื่อนสนิทคือยูเซมี ที่เป็นดาราเหมือนกัน ส่วนอีฮวีคยองเป็นเพื่อนตั้งแต่สมัยเรียนของทั้งคู่ เซมีหลงรักฮวีคยองมาตั้งแต่เด็ก ในขณะที่ฮวีคยองก็หลงรักซงอีมาโดยตลอดแต่ซงอีไม่เคยรับรักฮวีคยองเลย เธอยังคงรอคอยชายคนที่ช่วยชีวิตเธอไว้เมื่อ 12 ปีที่แล้ว
เมื่อซงอีและมินจุนอยู่ห้องติดกันจึงต้องมาเกี่ยวข้องกันเรื่อยๆ ความรู้สึกของทั้ง 2 คน จึงเริ่มพัฒนาขึ้นทีละน้อย แต่ก็เกิดเรื่องไม่คาดฝันคือฮันยูรา ดาราคู่แข่งของซงอีถูกฆ่าตาย ซงอีต้องเข้ามาพัวพันกับคดีนี้และยังถูกตามล่าจากใครบางคนที่อยู่เบื้องหลังเรื่องทั้งหมด ส่วนมินจุนก็ต้องคอยช่วยเหลืออยู่ห่างๆ จนตัวตนของเขาถูกเปิดเผย พร้อมๆ กันนั้นดาวเคราะห์น้อยที่เขารอคอยมานานถึง 400 ปีกำลังจะโคจรมาถึงก่อนที่พลังในตัวเขาจะหมดลง ชายหนุ่มจึงต้องเลือกระหว่างรักษาชีวิตตัวเองไว้ หรือปกป้องชีวิตของมนุษย์โลกที่เขาเคยเกลียดชัง ขณะที่ฆาตกรตัวจริงดูเหมือนจะอยู่ใกล้ตัวมากขึ้นเรื่อยๆ
นักแสดง

| ปี | พ> ศ. 2557 |  |
| --- | --- | --- |
| โท มินจุน | คิม ซู-ฮย็อน |  |
| ชอน ซงอี | ช็อน จี-ฮย็อน |  |
| อี ฮวีกยอง | ปาร์ค แฮจิน |  |
| ยู เซมี | ยู อินนา |  |
| อี แจคยอง | ชิน ซองรอค |  |
| ชอน ยุนแจ | อัน แจฮยอน |  |
| จาง ยังมก | คิม ชังวัน |  |
| ยัง มียอน | นา ยองฮี |  |
| ชอน มินกู | ออม ฮโยซอบ |  |
| ฮง ฮเยอิน, ฮง บกจา | ฮง จิน คยอง |  |
โอ ซังจิน: 
| อี บอมจุง | อี จองกิล |  |
| ฮง อึนอา | ซอง บยองซุก |  |
| ยุน บอม | คิม คังฮยอน |  |
นักแสดงรับเชิญ
| ฮัน ยูรา | ยู อินยอง |  |
เพลงประกอบ

Promise - คิม ซูฮยอน
In Front Of Your House - คิม ซูฮยอน
Every Moment Of You - ซอง ชีคยอง
Tears Fallin' Like Today - Huh Gak
I Love You - Just
Hello, Goodbye -Hyolyn Sistar
Man From The Stars - Younha
Like a star - k.will
My Destiny - Lyn
รางวัล

| รายการ | รางวัล | ผู้ได้รับรางวัล |
| --- | --- | --- |
| Baeksang Arts Awards ครั้งที่ 50  | Grand Prize (Daesang) | ชอน จีฮยอน |
| Baeksang Arts Awards ครั้งที่ 50  | Most Popular Actor | คิม ซูฮยอน |
| Baeksang Arts Awards ครั้งที่ 50  | Outstanding Korean Drama OST | My Destiny - Lyn |
| Korea Broadcasting Awards ครั้งที่ 41 | Best Actor/Actress | ชอน จีฮยอน |
| Seoul International Drama Awards ครั้งที่ 9  | Excellent Korean Drama | ยัยตัวร้ายกับนายต่างดาว |
| Seoul International Drama Awards ครั้งที่ 9  | Outstanding Korean Actor | คิม ซูฮยอน |
| Seoul International Drama Awards ครั้งที่ 9  | People's Choice Actor | คิม ซูฮยอน |
| Seoul International Drama Awards ครั้งที่ 9  | Outstanding Korean Drama OST | My Destiny - Lyn |
| Korea Drama Awards ครั้งที่ 7  | Grand Prize (Daesang) | คิม ซูฮยอน |
| Korea Drama Awards ครั้งที่ 7  | Best Drama | ยัยตัวร้ายกับนายต่างดาว |
| Korea Drama Awards ครั้งที่ 7  | Best New Actor | อัน แจฮยอน |
| Korea Drama Awards ครั้งที่ 7  | Hallyu Hot Star Award | คิม ซูฮยอน |
| Korea Drama Awards ครั้งที่ 7  | Hot Star Award | ชิน ซองรก |
| SBS Drama Awards 2014 | Grand Prize (Daesang) | ชอน จีฮยอน |
| SBS Drama Awards 2014 | Best Couple Award | ชอน จีฮยอน และ คิม ซูฮยอน |
| SBS Drama Awards 2014 | Top Excellence Award, Actor in a Drama Special | คิมซูฮยอน |
| SBS Drama Awards 2014 | Excellence Award, Actor in a Drama Special | ชิน ซองรก |
| SBS Drama Awards 2014 | Special Award, Actor in a Drama Special | คิม ชังวัน |
| SBS Drama Awards 2014 | PD Award | ชอน จีฮยอน |
| SBS Drama Awards 2014 | New Star Award | อัน แจฮยอน |
| SBS Drama Awards 2014 | Top 10 Stars | ชอน จีฮยอน |
| SBS Drama Awards 2014 | Top 10 Stars | คิม ซูฮยอน |
| SBS Drama Awards 2014 | Netizen Popularity Award | คิม ซูฮยอน |
ดัดแปลง

ในประเทศไทย มีการดัดแปลงโดยทางบรอดคาซท์ ไทย เทเลวิชั่น ออกอากาศทางสถานีโทรทัศน์ไทยทีวีสีช่อง 3 โดยทางสถานีได้ซื้อลิขสิทธิ์ไว้ โดยวางบทพระเอกให้แก่ ณเดชน์ คูกิมิยะ และบทนางเอกได้แก่ ภีรนีย์ คงไทย
แหล่งข้อมูลอื่น

Official Website  เว็บไซต์ทางการภาษาเกาหลี
"You Who Came From the Stars / My Lover From The Stars / ยัยตัวร้ายกับนายต่างดาว *[ลิงก์เสีย] ชุมชน pop2
ภ.เกาหลีชุด “ยัยตัวร้ายกับนายต่างดาว” (MY LOVE FROM THE STAR)ยอดภาพยนตร์นานาชาติ จากช่อง 7 สี
My Love from the Star ที่อินเทอร์เน็ตมูวีเดตาเบส
นักศึกษาวิชาทหาร

| นักศึกษาวิชาทหาร |
| --- | --- |
ตราของนักศึกษาวิชาทหาร
ประจำการ: พ.ศ. 2491 - ปัจจุบัน
ประเทศ:  ไทย
เหล่า:  กองทัพบกไทย
รูปแบบ: ทหารกองเกิน
ขึ้นกับ: หน่วยบัญชาการรักษาดินแดน
กองบัญชาการ: ศูนย์การกำลังสำรอง กรุงเทพมหานคร (13°44'46"N   100°29'42"E)
สมญา: ร.ด.
คำขวัญ: "รักชาติยิ่งชีพ" "แม้หวังตั้งสงบ จงเตรียมรบให้พร้อมสรรพ์ ศัตรูกล้ามาประจัน จะอาจสู้ริปูสลาย" น.น้ำหนึ่งใจเดียว กลมเกลียวสามัคคี  ศ.ศึกษาดี มีความรู้ คู่คุณธรรม  ท.ทำความดี เพื่อตอบแทนคุณแผ่นดิน
สีหน่วย: กากี-เขียว
เพลงหน่วย: มาร์ชนักศึกษาวิชาทหาร
วันสถาปนา: 8 ธันวาคม
ปฏิบัติการสำคัญ: ยุทธการที่สะพานท่านางสังข์
ผู้บังคับบัญชา
ผู้บัญชาการปัจจุบัน:  พลโท ทวีพูล ริมสาคร
เครื่องหมายสังกัด
เครื่องหมายราชการ:    รูปพระมหามงกุฎคร่อมอุณาโลมและดาบไขว้
ธงประจำกองนักศึกษาวิชาทหาร (สถานศึกษาต่างๆ): 
นักศึกษาวิชาทหาร (ย่อ: นศท.) เป็นบุคคลซึ่งอยู่ในระหว่างเข้ารับการฝึกวิชาทหารตามหลักสูตรที่กระทรวงกลาโหมกำหนด ตามพระราชบัญญัติส่งเสริมการฝึกวิชาทหาร พ.ศ. 2503 เป็นกำลังพลสำรองของกองทัพไทย ภายใต้การควบคุมของโรงเรียนรักษาดินแดน ศูนย์การนักศึกษาวิชาทหาร หน่วยบัญชาการรักษาดินแดน (ย่อ: นรด.)
การคัดเลือก

ช่วงเดือนพฤษภาคมของทุกปี จะมีการคัดเลือกนักเรียนนักศึกษาในสถาบันการศึกษาต่าง ๆ เพื่อเข้าเป็นนักศึกษาวิชาทหาร โดยผู้เข้ารับการคัดเลือกจะต้องมีคุณลักษณะดังนี้
สำเร็จการศึกษาตั้งแต่ชั้นมัธยมศึกษาปีที่ 3 หรือเทียบเท่าขึ้นไป และมีผลการเรียนเฉลี่ยไม่น้อยกว่า 1.00
กำลังศึกษาอยู่ในสถานศึกษาที่หน่วยบัญชาการรักษาดินแดนเปิดทำการฝึกวิชาทหาร
เป็นบุคคลชายหรือหญิงและมีสัญชาติไทย
เป็นบุคคลผู้มีอายุไม่เกิน 22 ปี นับตามกฎหมายว่าด้วยการรับราชการทหาร และต้องได้รับคำยินยอมจาก บิดา มารดา หรือผู้ปกครอง (กรณีที่ยังไม่บรรลุนิติภาวะ) (ดูการเปลี่ยนแปลงกฎระเบียบด้านล่างประกอบ สำหรับผู้มีอายุต่ำกว่า 17 ปี)
เป็นบุคคลที่ไม่พิการ ทุพพลภาพ หรือมีโรค ซึ่งไม่สามารถจะรับราชการทหารได้ ตามกฎหมาย ว่าด้วยการรับราชการทหาร พ.ศ. 2497
เป็นบุคคลผู้มีน้ำหนัก ขนาดรอบตัว ขนาดส่วนสูง ตามเกณฑ์ที่กำหนดไว้ โดยผู้สมัครต้องผ่านการทดสอบร่างกาย ตามเกณฑ์ที่กำหนด
มีใบรับรองของสถานศึกษาว่ามีความประพฤติเรียบร้อย สมควรเข้ารับการฝึกวิชาทหาร
ไม่เป็นทหารประจำการ, ทหารกองประจำการ, ผู้ที่ปลดประจำการ ภายหลังจากรับราชการในกองประจำการครบกำหนด แล้วปลดเป็นทหารกองหนุนประเภทที่ 1 แล้ว หรือถูกกำหนดตัวให้เข้ากองประจำการแล้ว
เป็นบุคคลผู้มีค่าดัชนีมวลกาย (BMI: Body Mass Index) อยู่ในเกณฑ์ปกติ และต้องไม่อยู่ในภาวะ โรคอ้วน ซึ่งมีดัชนีความหนาของร่างกาย ตั้งแต่ 30 กิโลกรัมต่อตารางเมตรขึ้นไป (BMI = น้ำหนักตัว (กก.) / ส่วนสูง² (ม.²) )
การคัดเลือก > การทดสอบสมรรถภาพทางร่างกาย

นอกจากคุณสมบัติข้างต้นแล้ว ผู้เข้ารับการทดสอบ จะต้องผ่านเกณฑ์ทดสอบสมรรถภาพการคัดเลือกนักศึกษาในปี พ.ศ. 2553 โดยแต่ละอย่างจะมีคะแนนเต็ม 100 คะแนน หากสามารถทำได้อย่างสมบูรณ์ (วิ่งครบระยะทาง/ดันพื้นและลุกนั่งครบจำนวนครั้ง ได้ตามระยะเวลาที่กำหนด) จะได้รับคะแนนเต็มในส่วนนั้น ๆ นอกจากนี้หากได้คะแนนเต็มทั้ง 3 ส่วน จะสามารถรายงานตัวเข้ารับการฝึกได้ทันที
การคัดเลือก > การทดสอบสมรรถภาพทางร่างกาย > ชาย

วิ่ง 800 เมตร ใน 3 นาที 15 วินาที
ลุกนั่ง (ซิทอัพ) 34 ครั้ง ใน 2 นาที
ดันพื้น (วิดพื้น) 22 ครั้ง ใน 2 นาที
การคัดเลือก > การทดสอบสมรรถภาพทางร่างกาย > หญิง

วิ่ง 800 เมตร ใน 4 นาที
ลุกนั่ง (ซิทอัพ) 25 ครั้ง ใน 2 นาที
ดันพื้น (วิดพื้น) 15 ครั้ง ใน 2 นาที (เข่าติดพื้น)
หลักสูตรและการเรียนการสอน

เป้าหมายของการฝึกนักศึกษาวิชาทหารในแต่ละชั้นปี
ชั้นปีที่ 1 และ 2 ให้นักศึกษาวิชาทหาร ให้มีความรู้วิชาทหารเบื้องต้น เพื่อให้บังเกิดระเบียบวินัย ลักษณะทหาร การเชื่อฟังและการปฏิบัติตามคำสั่งผู้บังคับบัญชาโดยเคร่งครัด สามารถใช้อาวุธประจำกาย และทำการยิงปืนอย่างได้ผล
ชั้นปีที่ 3 ให้นักศึกษาวิชาทหาร ให้มีความรู้วิชาทหารทั้งทางเทคนิคและยุทธวิธี ให้สามารถทำหน้าที่ในตำแหน่งผู้บังคับหมู่ได้
ชั้นปีที่ 4 ให้นักศึกษาวิชาทหาร ให้มีความรู้วิชาทหารทั้งทางเทคนิคและยุทธวิธี ให้สามารถทำหน้าที่ในตำแหน่งรองผู้บังคับหมวดได้
ชั้นปีที่ 5 ให้นักศึกษาวิชาทหาร ให้มีความรู้วิชาทหารทั้งทางเทคนิคและยุทธวิธี ให้สามารถทำหน้าที่ในตำแหน่งผู้บังคับหมวดได้
การฝึกวิชาทหารดังกล่าว ถ้ามีการละเว้นการเรียน 1 ปีโดยไม่แจ้งลาพักเข้ารับการฝึก จะถือว่าสิ้นสุดสภาพความเป็นนักศึกษาวิชาทหารไม่สามารถเข้ารับการฝึกในชั้นปีต่อไปได้
หลักสูตรและการเรียนการสอน > นักศึกษาวิชาทหาร ในส่วนของกองทัพบก

นักศึกษาวิชาทหารในส่วนของกองทัพบกสามารถแบ่งออกได้ 5 เหล่าคือ
เหล่าทหารราบ
เหล่าทหารม้า
เหล่าทหารปืนใหญ่
เหล่าทหารช่าง
เหล่าทหารสื่อสาร
การเรียนการสอนนักศึกษาวิชาทหารแบ่งออกเป็นภาคที่ตั้งและภาคสนาม
สำหรับเหล่าทหารช่างและทหารเหล่าสื่อสารเริ่มการฝึกให้กับนักศึกษาวิชาทหารชั้นปีที่ 4 เมื่อปีการศึกษา 2549
หลักสูตรและการเรียนการสอน > นักศึกษาวิชาทหาร ในส่วนของกองทัพบก > ศูนย์ฝึกและหน่วยฝึก

| --- | --- |
 กองทัพภาคที่ 1 ศูนย์การนักศึกษาวิชาทหาร (ศศท.)  ศูนย์ฝึกนักศึกษาวิชาทหาร กรมการสัตว์ทหารบก (ศฝ.นศท.กส.ทบ.)  ศูนย์การฝึกนักศึกษาวิชาทหาร มณฑลทหารบกที่ 12 (ศฝ.นศท.มทบ.12)  ศูนย์การฝึกนักศึกษาวิชาทหาร มณฑลทหารบกที่ 13 (ศฝ.นศท.มทบ.13)  ศูนย์การฝึกนักศึกษาวิชาทหาร มณฑลทหารบกที่ 14 (ศฝ.นศท.มทบ.14)  หน่วยฝึกนักศึกษาวิชาทหาร มณฑลทหารบกที่ 15 (นฝ.นศท.มทบ.15)  หน่วยฝึกนักศึกษาวิชาทหาร มณฑลทหารบกที่ 16 (นฝ.นศท.มทบ.16)  หน่วยฝึกนักศึกษาวิชาทหาร มณฑลทหารบกที่ 17 (นฝ.นศท.มทบ.17)  หน่วยฝึกนักศึกษาวิชาทหาร มณฑลทหารบกที่ 18 (นฝ.นศท.มทบ.18)  หน่วยฝึกนักศึกษาวิชาทหาร มณฑลทหารบกที่ 19 (นฝ.นศท.มทบ.19)  กองทัพภาคที่ 2 ศูนย์การฝึกนักศึกษาวิชาทหาร มณฑลทหารบกที่ 21 (ศฝ.นศท.มทบ.21)  ศูนย์การฝึกนักศึกษาวิชาทหาร มณฑลทหารบกที่ 22 (ศฝ.นศท.มทบ.22)  ศูนย์การฝึกนักศึกษาวิชาทหาร มณฑลทหารบกที่ 23 (ศฝ.นศท.มทบ.23)  ศูนย์การฝึกนักศึกษาวิชาทหาร มณฑลทหารบกที่ 24 (ศฝ.นศท.มทบ.24)  หน่วยฝึกนักศึกษาวิชาทหาร มณฑลทหารบกที่ 25 (นฝ.นศท.มทบ.25)  หน่วยฝึกนักศึกษาวิชาทหาร มณฑลทหารบกที่ 26 (นฝ.นศท.มทบ.26)  หน่วยฝึกนักศึกษาวิชาทหาร มณฑลทหารบกที่ 27 (นฝ.นศท.มทบ.27)  หน่วยฝึกนักศึกษาวิชาทหาร มณฑลทหารบกที่ 28 (นฝ.นศท.มทบ.28)  หน่วยฝึกนักศึกษาวิชาทหาร มณฑลทหารบกที่ 29 (นฝ.นศท.มทบ.29)  หน่วยฝึกนักศึกษาวิชาทหาร มณฑลทหารบกที่ 210 (นฝ.นศท.มทบ.210):  กองทัพภาคที่ 3 ศูนย์การฝึกนักศึกษาวิชาทหาร มณฑลทหารบกที่ 31 (ศฝ.นศท.มทบ.31)  ศูนย์การฝึกนักศึกษาวิชาทหาร มณฑลทหารบกที่ 32 (ศฝ.นศท.มทบ.32)  ศุนย์การฝึกนักศึกษาวิชาทหาร มณฑลทหารบกที่ 33 (ศฝ.นศท.มทบ.33)  หน่วยฝึกนักศึกษาวิชาทหาร มณฑลทหารบกที่ 34 (นฝ.นศท.มทบ.34)  หน่วยฝึกนักศึกษาวิชาทหาร มณฑลทหารบกที่ 35 (นฝ.นศท.มทบ.35)  หน่วยฝึกนักศึกษาวิชาทหาร มณฑลทหารบกที่ 36 (นฝ.นศท.มทบ.36)  หน่วยฝึกนักศึกษาวิชาทหาร มณฑลทหารบกที่ 37 (นฝ.นศท.มทบ.37)  หน่วยฝึกนักศึกษาวิชาทหาร มณฑลทหารบกที่ 38 (นฝ.นศท.มทบ.38)  หน่วยฝึกนักศึกษาวิชาทหาร มณฑลทหารบกที่ 39 (นฝ.นศท.มทบ.39)  หน่วยฝึกนักศึกษาวิชาทหาร มณฑลทหารบกที่ 310 (นฝ.นศท.มทบ.310)  กองทัพภาคที่ 4 ศูนย์การฝึกนักศึกษาวิชาทหาร มณฑลทหารบกที่ 41 (ศฝ.นศท.มทบ.41)  ศูนย์การฝึกนักศึกษาวิชาทหาร มณฑลทหารบกที่ 42 (ศฝ.นศท.มทบ.42)  หน่วยฝึกนักศึกษาวิชาทหาร มณฑลทหารบกที่ 43 (นฝ.นศท.มทบ.43)  หน่วยฝึกนักศึกษาวิชาทหาร มณฑลทหารบกที่ 44 (นฝ.นศท.มทบ.44)  หน่วยฝึกนักศึกษาวิชาทหาร มณฑลทหารบกที่ 45 (นฝ.นศท.มทบ.45)  หน่วยฝึกนักศึกษาวิชาทหาร มณฑลทหารบกที่ 46 (นฝ.นศท.มทบ.46)
หลักสูตรและการเรียนการสอน > นักศึกษาวิชาทหาร ในส่วนของกองทัพบก > ภาคที่ตั้ง

หน่วยบัญชาการรักษาดินแดน (นรด.) กำหนดให้หน่วยฝึกนักศึกษาวิชาทหารทำการฝึกทั้งหมด ทั้งหมด 80 ชม. โดยอาจฝึกแบบ 1 (20 สัปดาห์, สัปดาห์ละ 4 ชั่วโมง) หรือแบบ 4 (10 สัปดาห์, สัปดาห์ละ 8 ชั่วโมง) ในชั้นปีที่ 4 และ 5 นั้นจะมีการฝึกศึกษาวิชาเหล่าใน 40 ชม.หลัง
สำหรับส่วนภูมิภาค (มทบ. และ จทบ.) จะทำการฝึกภาคที่ตั้งในช่วงปิดภาคต้นของสถานศึกษาปกติ
หลักสูตรและการเรียนการสอน > นักศึกษาวิชาทหาร ในส่วนของกองทัพบก > ภาคที่ตั้ง > การฝึกยุทธวิธี

นอกจากการฝึกทฤษฎีและวินัยแล้ว จะมีการฝึกยุทธวิธีด้วย เช่น ยิงปืน ลงทางดิ่ง และโดดหอสูง โดยเมื่อผ่านการฝึกแล้ว จะสามารถติดเครื่องหมายของแต่ละการฝึกได้
นักศึกษาวิชาทหารชายชั้นปีที่ 4 และ 5 ที่สังกัดกรุงเทพฯ และจังหวัดข้างเคียง จะถูกแยกฝึกตามเหล่า โดยการแยกฝึกนี้จะถูกกำหนดจากศูนย์ฝึกฯ ผ่านลงมาตามสถานศึกษา
หลักสูตรและการเรียนการสอน > นักศึกษาวิชาทหาร ในส่วนของกองทัพบก > ภาคที่ตั้ง > การสอบ

ให้ดำเนินการสอบภาคปฏิบัติให้กับนักศึกษาวิชาทหารชั้นปีที่ 1–5 ทั้งส่วนกลางและส่วนภูมิภาค ในสัปดาห์ที่ 21 ของการฝึกวิชาทหาร ในภาคปกติ
ตั้งแต่ปี พ.ศ. 2556 เป็นต้นไป ให้งดการสอบภาคทฤษฎีสำหรับ นักศึกษาวิชาทหารชั้นปีที่ 1 และชั้นปีที่ 2  แต่ให้ดำเนินการสอบภาคทฤษฎีสำหรับ นักศึกษาวิชาทหารชั้นปีที่ 3 - 5 เท่านั้น
หลักสูตรและการเรียนการสอน > นักศึกษาวิชาทหาร ในส่วนของกองทัพบก > ภาคสนาม > นักศึกษาวิชาทหารชาย

ชั้นปีที่ 2 ทำการฝึกภาคสนามเป็นเวลา 3 วัน 2 คืน
ชั้นปีที่ 3 ทำการฝึกภาคสนาม เป็นเวลา 4 วัน 3  คืน
ชั้นปีที่ 4 และ 5 ทุกภาคส่วน ให้ทำการฝึกภาคสนาม ณ ค่ายฝึกเขาชนไก่ จ.กาญจนบุรี เป็นเวลา 7 วัน 6 คืน
หมายเหตุ เรื่องจากเหตุการณ์อุทกภัยในปลายปี พ.ศ. 2554 จึงทำให้งบประมาณที่จะใช้ในการฝึกภาคสนามไม่เพียงพอ ดังนั้น การฝึกภาคสนามประจำปีการศึกษา 2554 จึงดำเนินการฝึกให้สำหรับนักศึกษาวิชาทหารชั้นปีที่ 3 ถึง ชั้นปีที่ 5 เท่านั้น แต่เพิ่มวันฝึกภาคสนามให้สำหรับชั้นปีที่ 3 ในปีการศึกษา 2554 เดิมจาก 5 วัน 4 คืน เพิ่มเป็น 6 วัน 5 คืน
หลักสูตรและการเรียนการสอน > นักศึกษาวิชาทหาร ในส่วนของกองทัพบก > ภาคสนาม > นักศึกษาวิชาทหารหญิง

ชั้นปีที่ 2 และ 3 ทำการฝึกภาคสนาม เป็นเวลา 3 วัน 2 คืน
ชั้นปีที่ 4 และ 5 ทุกภาคส่วน ให้ทำการฝึกภาคสนาม ณ ค่ายฝึกเขาชนไก่ จ.กาญจนบุรี เป็นเวลา 4 วัน 3 คืน
หลักสูตรและการเรียนการสอน > นักศึกษาวิชาทหาร ในส่วนของกองทัพบก > ภาคสนาม > หลักสูตรพิเศษ

ปัจจุบัน มีการฝึกหลักสูตรพิเศษ เช่น การกระโดดร่มแบบพาราเซล โดยมีการฝึกภาคที่ตั้งและภาคสนามเพิ่มเติมจากหลักสูตรปกติ
หลักสูตรและการเรียนการสอน > นักศึกษาวิชาทหาร ในส่วนของกองทัพบก > ภาคสนาม > หลักสูตรพิเศษ > หลักสูตรพาราเซล

หลักสูตรพาราเซลสำหรับนักศึกษาวิชาทหาร จะเปิดรับสมัครให้แก่นักศึกษาชั้นปีที่ 3 กับชั้นปีที่ 4 เท่านั้นโดยแต่ละปีจะเปิดรับนักศึกษาชาย 100 คน หญิง 100 คนทั่วประเทศ โดยเกณฑ์การทดสอบร่างกายมีดังต่อไปนี้
ชาย:
ดึงข้อ 15 ครั้ง ไม่จำกัดเวลา
ลุกนั่ง 65 ครั้ง ในเวลา 2 นาที
ดันพื้น 47 ครั้ง ในเวลา 2 นาที
วิ่ง 1600 เมตร ในเวลา 8 นาที
หญิง:
โหนบาร์ 1 นาที 15 วินาที
ลุกนั่ง 55 ครั้ง ในเวลา 2 นาที
ดันพื้น 33 ครั้ง ในเวลา 2 นาที (เข่าติดพื้น)
วิ่ง 1600 เมตร ในเวลา 9.30 นาที
การฝึกพาราเซล จะใช้เวลาตรงกับการฝึกภาคสนามของนักศึกษาวิชาทหารผลัดใดผลัดหนึ่ง ตามที่แผนกวิชารบพิเศษ ศูนย์การนักศึกษาวิชาทหารกำหนด โดยจะกินเวลา 7 วัน และเลื่อนการฝึกภาคสนามผลัดนั้นและผลัดต่อไปออก ผู้เข้ารับการฝึกจะพักแรมในบริเวณของกองพันฝึกปกครองที่ 41 รวมกันทั้งหมด
นักศึกษาวิชาทหารผู้ผ่านการฝึก จะได้รับสิทธิในการติดเครื่องหมายปีกพาราเซลสีฟ้าเหนือป้ายชื่อ (หน้าอกด้านขวา)
หลักสูตรและการเรียนการสอน > นักศึกษาวิชาทหาร ในส่วนกองทัพเรือ (ราชนาวี)

สังกัดกองการกำลังพลสำรอง กรมกำลังพลทหารเรือ โดย กพส.กพ.ทร.ได้ประสานกับ นรด.เพื่อจัดหานักศึกษาวิชาทหารที่มีภูมิลำเนาอยู่ในพื้นที่ของกองทัพเรือหรือเป็นทหารกองหนุนประเภทที่ 1 ในส่วนของกองทัพเรือ (สมุดประจำตัวทหารกองหนุน หรือ สด.8 เป็นเล่มสีน้ำตาล) เข้ารับการศึกษาวิชาทหารในชั้นปีที่ 4 โดยแต่ละปีการศึกษาจะรับนึกศึกษาวิชาทหารประมาณ 90 นาย
พ.ศ. 2552 การฝึกนักศึกษาวิชาทหารชั้นปีที่ 1 ในส่วนของกองทัพเรือเกิดขึ้นเป็นครั้งแรก ซึ่งจะขยายการฝึกจนครบทั้ง 5 ชั้นปีเช่นเดียวกับนักศึกษาวิชาทหารในส่วนของกองทัพบก แต่ยังเปิดรับนักศึกษาวิชาทหารที่สำเร็จการฝึกชั้นปีที่ 3 ในส่วนของกองทัพบกที่ประสงค์โอนย้ายมาฝึกวิชาทหารชั้นปีที่ 4 ในส่วนของกองทัพเรือไปจนถึงปีการศึกษา 2554
พ.ศ. 2555 เป็นต้นไป การรับนักศึกษาวิชาทหารชั้นปีที่ 4 จะรับสมัครนักศึกษาวิชาทหารที่สำเร็จการฝึกวิชาทหารชั้นปีที่ 3 จากกองทัพเรือเป็นเกณฑ์หลัก
ชั้นปีที่ 1 – 2 จะทำการฝึก ณ ศูนย์ฝึกทหารใหม่ กรมยุทธศึกษาทหารเรือ อำเภอสัตหีบ จังหวัดชลบุรี เป็นเวลาทั้งหมด 80 ชั่วโมง คิดเป็น 20 วันในช่วงเดือนกรกฎาคม
ชั้นปีที่ 3 จะมีการแบ่งหน่วย ณ ศูนย์ฝึกทหารใหม่ ซึ่งมีอยู่ทั้งหมด 3 หน่วย คือ
พรรคนาวิน สังกัด กองเรือยุทธการ (กร.)
พรรคนาวิกโยธิน สังกัด หน่วยบัญชาการนาวิกโยธิน (นย.)
พรรคนาวิน สังกัด หน่วยบัญชาการต่อสู้อากาศยานและรักษาฝั่ง (สอ.รฝ.)
เมื่อทำการแยกหน่วยเสร็จสิ้น นักศึกษาวิชาทหารต้องเดินทางไปทำการฝึกที่หน่วยของตนในวันต่อไป
ชั้นปีที่ 4 – 5 จะทำการเรียนภาควิชาทหารเรือ ณ กองการฝึก กองเรือยุทธการ
(หมายเหตุ : ข้อมูล นศท.ทร.ชั้นปีที่ 1 – 2 เป็นข้อมูลเดิม ก่อนการยุบหน่วย ศูนย์ฝึกทหารใหม่ กรมยุทธศึกษาทหารเรือ เป็นศูนย์การฝึก หน่วยบัญชาการต่อสู้อากาศยานและรักษาฝั่ง (เกล็ดแก้ว) เมื่อ 1 เมษายน 2562)
การรับสมัครบุคคลเข้าศึกษาวิชาทหารชั้นปีที่ 4
เป็นผู้ที่สำเร็จวิชาทหารชั้นปีที่ 3 และปลดเป็นทหารกองหนุนประเภทที่ 1 (สมุด สด.8 สีน้ำตาล)
ถ้าผู้เข้าศึกษาวิชาทหารชั้นปีที่ 4 ไม่ครบตามจำนวน จะพิจารณาจากนักศึกษาวิชาทหารที่สำเร็จชั้นปีที่ 3 ในส่วนของกองทัพบก (สมุด สด.8 สีเขียว) ในเขตพื้นที่จังหวัด ชลบุรี ระยอง จันทบุรี และตราด
เมื่อปฏิบัติตามข้อที่ 2 ไม่ครบตามจำนวน จะพิจารณานักศึกษาวิชาทหารที่สำเร็จชั้นปีที่ 3 ในส่วนของกองทัพบก (สมุด สด.8 สีเขียว) นอกเขตพื้นที่จังหวัด ชลบุรี ระยอง จันทบุรี และตราด
นักศึกษาวิชาทหารในส่วนของกองทัพเรือสามารถแบ่งออกได้ 2 พรรค 3 หน่วย คือ
พรรคนาวิน สังกัด กองเรือยุทธการ (กร.) เปิดรับทุก ๆ ปี ปีละประมาณ 45 นาย
พรรคนาวิกโยธิน สังกัด หน่วยบัญชาการนาวิกโยธิน (นย.) เปิดรับปีเว้นปี ปีละประมาณ 45 นาย
พรรคนาวิน สังกัด หน่วยบัญชาการต่อสู้อากาศยานและรักษาฝั่ง (สอ.รฝ.) เปิดรับปีเว้นปี (สลับกับ นย.) ปีละประมาณ 45 นาย
การฝึกภาคสนาม/ทะเล
นักศึกษาวิชาทหารชั้นปีที่ 2 จะทำการฝึกภาคสนามเป็นเวลา 3 วัน 2 คืน ณ ศูนย์ฝึกทหารใหม่
นักศึกษาวิชาทหารชั้นปีที่ 3 จะทำการฝึกภาคสนาม ณ หน่วยของตนเป็นเวลา 7 วัน (กร., นย. หรือ สอ.รฝ.)
นักศึกษาวิชาทหารชั้นปีที่ 4 จะเข้ารับการฝึกเป็นเวลา 7 วัน ที่กองการฝึก กองเรือยุทธการ (กฝร.)
นักศึกษาวิชาทหารชั้นปีที่ 5 จะแยกฝึกตามสังกัดของตน (กร., นย. หรือ สอ.รฝ.) โดยใช้เวลาฝึก 17 วัน
หลักสูตรก่อนการแต่งตั้งยศเป็น ว่าที่เรือตรี ณ ศูนย์การฝึก หน่วยบัญชาการนาวิกโยธิน (ศฝ.นย.) เป็นเวลา 15 วัน
หลักสูตรและการเรียนการสอน > นักศึกษาวิชาทหาร ในส่วนของกองทัพอากาศ

ปีการศึกษา 2549 กรมกำลังพลทหารอากาศได้รับอนุมัติจากกองทัพอากาศ เปิดการฝึกนักศึกษาวิชาทหารชั้นปีที่ 1 และจะเปิดการฝึกครบทั้ง 5 ชั้นปี ในปีการศึกษา 2553 โดยกองทัพอากาศต้องการเน้นเฉพาะการฝึกนักศึกษาวิชาทหารเพื่อเป็นกำลังพลสำรองในส่วนช่างเทคนิค เพื่อชดเชยกำลังหลักในส่วนดังกล่าวที่ขาดแคลน โดยจะคัดเลือกเฉพาะนักศึกษาวิชาทหารที่สถานศึกษามีที่ตั้งใกล้เคียงกับกองบัญชาการกองทัพอากาศกรุงเทพมหานคร และเปิดสอนในด้านช่างเทคนิค ซึ่งได้แก่ วิทยาลัยเทคนิคดอนเมือง วิทยาลัยเทคนิคมีนบุรี โรงเรียนเซนต์จอห์นโปลิเทคนิค วิทยาลัยเทคโนโลยีช่างฝีมือปัญจวิทยา
การฝึกภาคทฤษฎี
การเรียนภาคทฤษฎีเริ่มทำการฝึกประมาณเดือนกรกฎาคม จนถึง เดือนพฤศจิกายน ของทุกปี ที่โรงเรียนจ่าอากาศ
การฝึกภาคสนาม
นศท.ชั้นปีที่ 1 ฝึกภาคสนามที่โรงเรียนการบิน อำเภอกำแพงแสน จังหวัดนครปฐม
นศท.ชั้นปีที่ 2 ฝึกภาคสนามที่ กองบิน 2 จังหวัดลพบุรี
นศท.ชั้นปีที่ 3 ฝึกภาคสนามที่ กองบิน 4 อำเภอตาคลี จังหวัดนครสวรรค์
นศท.ชั้นปีที่ 4 และ นศท. ชั้นปีที่ 5 ฝึกภาคสนามที่ กองบิน 5 อำเภอเมืองประจวบคีรีขันธ์ จังหวัดประจวบคิรีขันธ์
การฝึกอบรมก่อนพิธีประดับยศ
การอบรมใช้เวลา 5 วัน ดำเนินการโดยกรมยุทธศึกษาทหารอากาศ กองบัญชาการกองทัพอากาศ
วันจันทร์ที่ 19 กันยายน 2554 ได้มีพิธีประดับยศเป็น ว่าที่เรืออากาศตรี ให้กับ นศท. ชั้นปีที่ 5 ในส่วนของกองทัพอากาศ รุ่นที่ 1 ปีการศึกษา 2553
สิทธิที่นักศึกษาวิชาทหารจะได้รับ > การแต่งกาย

นักศึกษาวิชาทหารมีสิทธิแต่งเครื่องแบบนักศึกษาวิชาทหารได้ ตามพระราชบัญญัติเครื่องแบบนักศึกษาวิชาทหารและเครื่องแบบผู้กำกับนักศึกษาวิชาทหาร พ.ศ. 2521
สิทธิที่นักศึกษาวิชาทหารจะได้รับ > การแต่งกาย > นักเรียนผู้บังคับบัญชา

เนื่องด้วยมีนักเรียนจำนวนมากเข้ารับการศึกษาวิชาทหารในแต่ละปี ทำให้เป็นการยากต่อครูผู้ฝึกที่จะควบคุมดูแลตามลำพัง จึงมีการคัดเลือกและแต่งตั้งนักเรียนผู้บังคับบัญชา (หรือนักเรียนบังคับบัญชา) เพื่อช่วยเหลือครูผู้ทำการฝึก โดยนักเรียนบังคับบัญชาจะได้รับสิทธิในการติดป้ายชั้นปีปรับสีเพื่อแสดงชั้นยศ และอาจได้รับปลอกแขน โดยในหลักสูตรจะมีชั้นยศอย่างเป็นทางการ 3 ระดับ ได้แก่
หัวหน้านักเรียน(มีสถานะเทียบเท่าหัวหน้ากองพัน) สีน้ำเงิน
หัวหน้ากองร้อย สีฟ้า
หัวหน้าหมวด สีแดง
หัวหน้าหมู่ สีเขียวอ่อน * ตำแหน่งนี้มักไม่มีการแต่งตั้ง, เรียกใช้ หรือฝึกฝนเป็นพิเศษ*
นอกจากนี้ อาจมีการแต่งตั้งยศที่ไม่ได้มีการบรรจุในระเบียบอย่างเป็นทางการเพื่อการฝึก คือนักเรียนบังคับบัญชาระดับสูงหรือรองนักเรียนบังคับบัญชา โดยใช้ปลอกแขนคู่กับเลขชั้นปี สีประจำชั้นยศของยศพิเศษหรือแม้แต่ยศปกติข้างต้นอาจแตกต่างกันในแต่ละภาคส่วน
หัวหน้ากรม (มีเฉพาะส่วนภูมิภาค)
หัวหน้ากองพัน (สีน้ำเงิน; สำหรับภาคสนามของส่วนกลาง)
สิทธิที่นักศึกษาวิชาทหารจะได้รับ > การยกเว้นตรวจเลือกเข้ารับราชการทหารกองประจำการ

นักศึกษาวิชาทหารซึ่งอยู่ในระหว่างเข้ารับการฝึกวิชาทหารตามหลักสูตรของกระทรวงกลาโหมกำหนดตามพระราชบัญญัติส่งเสริมการฝึกวิชาทหาร พ.ศ. 2503 มีสิทธิได้รับการยกเว้นการเรียกมาตรวจเลือกเข้ารับราชการทหารกองประจำการในยามปกติ ตามพระราชบัญญัติรับราชการทหาร พ.ศ. 2497
สิทธิที่นักศึกษาวิชาทหารจะได้รับ > การเข้ารับราชการทหารกองประจำการ

บุคคลชายผู้มีสัญชาติไทยโดยกำเนิด มีหน้าที่รับราชการทหารด้วยตนเองทุกคน
นักศึกษาวิชาทหารที่สำเร็จชั้นปีที่ 1 มีสิทธิเข้ารับราชการทหารกองประจำการ 1 ปี 6 เดือน หรือร้องขอสมัครใจเป็น 1 ปี
นักศึกษาวิชาทหารที่สำเร็จชั้นปีที่ 2 มีสิทธิเข้ารับราชการทหารกองประจำการ 1 ปี หรือร้องขอสมัครใจเป็น 6 เดือน
นักศึกษาวิชาทหารที่สำเร็จชั้นปีที่ 3 4 และ 5 มีสิทธิได้รับการขึ้นทะเบียนกองประจำการและปลดเป็นทหารกองหนุนประเภทที่ 1 (ได้รับยกเว้นการเข้ารับราชการทหารกองประจำการ)
หมายเหตุ- นักศึกษาวิชาทหารที่จบชั้นปีที่ 1 และ 2  ที่จะลดหย่อนระยะเวลาในการรับราชการทหารกองประจำการนั้น ต้องยื่นหลักฐานการจบ รด. ปีที่ 1 และ 2 แสดงต่อหน้าคณะกรรมการตรวจเลือกทหาร ภายในวันตรวจเลือกทหารเท่านั้น
- นักศึกษาวิชาทหารที่สำเร็จการฝีกชั้นปีที่ 3 ที่จะได้รับการยกเว้นในการรับราชการทหารกองประจำการนั้น จะต้องส่งหลักฐานเพื่อขอสิทธิในการขึ้นทะเบียนกองประจำการและนำปลดเป็นทหารกองหนุนประเภทที่ 1 ในขณะที่กำลังศึกษาวิชาทหารชั้นปีที่ 3 และก่อนที่จะเข้ารับการฝึกภาคสนาม เท่านั้น
สิทธิที่นักศึกษาวิชาทหารจะได้รับ > การเพิ่มคะแนนพิเศษ

นักศึกษาวิชาทหารมีสิทธิได้รับการเพิ่มคะแนนพิเศษ เมื่อสอบเข้าโรงเรียนทหาร ตามข้อบังคับ กห.ว่าด้วยโรงเรียนทหาร พ.ศ. 2492 คือ
สำเร็จการฝึกวิชาทหารชั้นปีที่ 1 เพิ่มให้ร้อยละ 3
สำเร็จการฝึกวิชาทหารชั้นปีที่ 2 เพิ่มให้ร้อยละ 4
สำเร็จการฝึกวิชาทหารชั้นปีที่ 3 เพิ่มให้ร้อยละ 5
สำเร็จการฝึกวิชาทหารชั้นปีที่ 4 เพิ่มให้ร้อยละ 6
สำเร็จการฝึกวิชาทหารชั้นปีที่ 5 เพิ่มให้ร้อยละ 7
ข้อผูกพันต่อทางราชการ

นักศึกษาวิชาทหารที่สำเร็จหลักสูตรชั้นปีที่ 3, ชั้นปีที่ 4 หรือ ชั้นปีที่ 5 ให้ขึ้นทะเบียนกองประจำการ และนำปลดเป็นทหารกองหนุนประเภทที่ 1 โดยได้รับการยกเว้นไม่ต้องเข้ารับราชการเป็นทหารกองประจำการ และถือว่าเป็นกำลังพลสำรองของกองทัพแล้ว ทางราชการมีสิทธิ์เรียกพลเพื่อตรวจสอบสภาพ, ตรวจสอบบัญชีรายชื่อ หรือเพื่อฝึกวิชาทหารได้ทุกเวลา ซึ่งถ้ามีการเรียกพล ทางอำเภอจะส่งหมายเรียกไปที่บ้านของผู้นั้น เพื่อนัดวัน เวลา และสถานที่ ซึ่งผู้ถูกเรียกพล ต้องมารายงานตัวตาม วัน เวลา และ สถานที่ที่กำหนดไว้ โดยมีกำหนดการเรียกพลเพื่อฝึกวิชาทหาร 10 ปี ตามเงื่อนไขของระบบการกำลังพลสำรอง ซึ่งการเรียกพลจะกระทำจนถึงอายุ 29 ปีบริบูรณ์ ถ้าหากทหารกองหนุนท่านใดหลีกเลี่ยงการเรียกพลเพื่อฝึกวิชาทหาร ต้องรับโทษ ตาม พ.ร.บ. การรับราชการทหาร พ.ศ. 2497
ทหารกองหนุนท่านใดที่กำลังเรียนหลักสูตรนักศึกษาวิชาทหารต่อในชั้นปีที่ 4 หรือ ชั้นปีที่ 5 สามารถขอผ่อนผันการเรียกพลเพื่อฝึกวิชาทหารได้ โดยต้องนำ สด.8 (สมุดประจำตัวทหารกองหนุนประเภทที่ 1) และเอกสารขอผ่อนผันมายื่นที่อำเภอให้เรียบร้อยอย่างถูกต้อง หากไม่ปฏิบัติตามวิธีการผ่อนผันที่ถูกต้อง จะถือว่าผู้นั้นหลีกเลี่ยงการเรียกพลเพื่อฝึกวิชาทหาร ต้องรับโทษเช่นเดียวกับผู้สำเร็จนักศึกษาวิชาทหารชั้นปีที่ 3 ที่ไม่ได้ผ่อนผันการเรียกพลเพื่อฝึกวิชาทหาร แต่หลีกเลี่ยงไม่ปฏิบัติตามหมายเรียกพลเช่นกัน
ดูเพิ่ม

การเกณฑ์ทหารในประเทศไทย
แหล่งข้อมูลอื่น > หน่วยงาน

หน่วยบัญชาการรักษาดินแดน เก็บถาวร 2010-05-28 ที่ เวย์แบ็กแมชชีน
ศูนย์การกำลังสำรอง เก็บถาวร 2019-06-09 ที่ เวย์แบ็กแมชชีน
โรงเรียนรักษาดินแดน ศูนย์การกำลังสำรอง เก็บถาวร 2020-08-08 ที่ เวย์แบ็กแมชชีน
โรงเรียนการกำลังสำรอง ศูนย์การกำลังสำรอง เก็บถาวร 2016-03-09 ที่ เวย์แบ็กแมชชีน
กองการกำลังพลสำรอง กรมกำลังพลทหารเรือ เก็บถาวร 2008-11-05 ที่ เวย์แบ็กแมชชีน
ชมรมกำลังสำรองแห่งประเทศไทย เก็บถาวร 2016-01-24 ที่ เวย์แบ็กแมชชีน